ddrg/super_eurlex huggingface dataset:
(2)

Ved aftalens artikel 22 nedsættes der et fælles udvalg bestående af repræsentanter for parterne (»Det Fælles Udvalg«) for at sikre, at aftalen forvaltes og gennemføres korrekt.
(20)

I høringsperioden modtog Kommissionen bemærkninger fra fem forskellige interesserede parter og fra én medlemsstat. — Fire ud af de seks indlæg var for eller udtrykte som minimum forståelse for den anmodede fritagelse, dog blev der i to af disse indlæg anmodet om klare frister for fritagelsen, hvoraf ét var med henblik på hurtig tilpasning af projektet til det EU-retlige retsgrundlag. Et andet indlæg kommenterede ikke på selve fritagelsesanmodningen, mens det sjette indlæg argumenterede for at afvise fritagelsen og, som den næstbedste løsning, fastsætte en kortere frist for den. — Med hensyn til varigheden af en eventuel fritagelse argumenterede to ud af de fire indlæg til fordel for at give en fritagelse for, at fritagelsen skulle gælde i hele de tilsluttede vindmølleparkers levetid, men ét indlæg anmodede om, at fritagelsens varighed skulle anføres uden at foreslå en konkret varighed, og et andet indlæg anmodede om, at fritagelsen skulle være midlertidig, med et eksempel på en frist på fem år, med henblik på at udvikle en offshorebudområdeløsning for KF. — Fem ud af de seks indlæg understregede, at selv om en (betinget) ad hoc-fritagelsesafgørelse kan være berettiget som følge af de særlige forhold i den foreliggende sag, var fritagelserne ikke et egnet alternativ til at fastsætte et bredere regelsæt for at sikre en varig lovgivningsmæssig løsning. En sådan lovgivningsmæssig løsning vil både være til gavn for fremtidige hybridprojekter og give mulighed for at udskifte fritagelsen efter en vis tid, hvilket er nødvendigt for at nå til enighed om den lovgivningsmæssige behandling og en eventuel genforhandling af KF-kontrakter. Det sjette indlæg anerkendte, at der er sket ændringer i forhold til rammen, men understregede, at det var almindeligt i forbindelse med langsigtede projekter at foretage visse lovgivningsmæssige ændringer i projekternes gennemførelsesperiode. — For så vidt angår indholdet af en sådan varig lovgivningsmæssig løsning, som ikke henhører under nærværende fritagelsesafgørelses anvendelsesområde, fremhævede to af indlæggene, at der bør gives direkte støtte på en markedsbaseret måde (som f.eks. via auktioner) frem for indirekte via kunstigt høje elpriser eller særlig funktionel behandling, såsom prioriteret lastfordeling og manglende balanceansvar. Ét indlæg går i nærmere detaljer og støtter offshorebudområder som en lovende løsning, der også kan anvendes på KF i fremtiden, og understreger, at udformningen af markedet ikke bør skelne mellem onshore- og offshoreproduktion, og anerkender samtidig behovet for at vurdere de fordelingsmæssige virkninger af offshorebudområder nærmere.
(5)

Som det første bestemmes værdien af drivhusgasemissionerne i 2005. Mængden af drivhusgasemissioner fra stationære anlæg, der er omfattet af anvendelsesområdet for direktiv 2003/87/EF, som fandtes i 2005, trækkes fra de reviderede samlede drivhusgasemissioner for året 2005. For medlemsstater, der først har deltaget i EU ETS fra 2005 eller derefter, anvendes den emissionsmængde, der er fastlagt for 2005 i afgørelse 2013/162/EU. Udvidelsen af anvendelsesområdet for direktiv 2003/87/EF i 2013 tages der højde for ved at beregne den ækvivalente værdi for 2005 for den tilsvarende tilpasning af den årlige emissionstildeling for 2020 i overensstemmelse med afgørelse 406/2009/EF, der er fastsat i gennemførelsesafgørelse 2013/634/EU. I henhold til artikel 10, stk. 1, litra a), i forordning (EU) 2018/842 skal der ved denne beregning ligeledes tages hensyn til ændringer i anlæg, der er omfattet af anvendelsesområdet, mellem 2005 og 2012, efter samme metode som den, der er fastlagt i afgørelse (EU) 2017/1471.
(4)

Den 4. august 2020 modtog Kommissionen et brev fra Department of Economic Development and Transportation of Nunavut af 22. april 2020 med anmodning om at ændre navnet på det anerkendte organ for at afspejle en omstrukturering inden for Government of Nunavut.
(1)

Den 25. januar 2017 indgav Contec Cleanroom (UK) Ltd en ansøgning i henhold til artikel 43, stk. 1, i forordning (EU) nr. 528/2012 om godkendelse af en familie af biocidholdige produkter med betegnelsen »Contec Hydrogen Peroxide« af produkttype 2, som beskrevet i bilag V til nævnte forordning, med skriftlig bekræftelse af, at den kompetente myndighed i Det Forenede Kongerige er indforstået med at vurdere ansøgningen. Den 25. marts 2019 tog Contec Europe over som potentiel godkendelsesindehaver i forbindelse med Det Forenede Kongeriges udtræden af Den Europæiske Union, og Sloveniens kompetente myndighed accepterede at overtage rollen som kompetent vurderingsmyndighed pr. 1. februar 2020. Ansøgningen blev registreret under sagsnummer BC-GN057178-26 i registret over biocidholdige produkter.
(7)

Efter at have modtaget meddelelsen om beskyttelsesforanstaltningen, som Finland har truffet, indledte Kommissionen en høring af de berørte parter for at høre deres synspunkter. Kommissionen sendte den 23. december 2019 et brev til fabrikanten, distributøren og den finske sikkerheds- og kemikaliemyndighed, som fabrikanten og distributøren ikke reagerede på. Den finske sikkerheds- og kemikaliemyndighed svarede den 13. januar 2020 og anførte, at Biltema Suomi Oy ikke anfægtede den finske afgørelse eller dens indhold efter vedtagelsen af afgørelsen. Den finske sikkerheds- og kemikaliemyndighed nævnte også, at den ikke har yderligere ajourføringer i sagen.
(6)

I aftalens artikel 13 fastsættes det, at Handelsudvalget kan aftale at ændre aftalens bilag II på en måde, der anses for hensigtsmæssig. På sit ottende møde vil Handelsudvalget derfor kunne indarbejde nævnte tekniske ændring i aftalen for at tage hensyn til Samoas og Salomonøernes tiltrædelse.
(5)

Det er nødvendigt at ændre visse bestemmelser i protokol II for at ajourføre oprindelsesreglerne med den seneste udvikling, for at tilvejebringe mere fleksible og enklere oprindelsesregler, der letter samhandelen for økonomiske aktører, og for at optimere udnyttelsesgraden for præferencebehandling.
(23)

For at sikre, at Unionen til enhver tid er i stand til rettidigt at opfylde sine juridiske forpligtelser over for tredjepart, bør der i denne afgørelse fastsættes særlige regler, hvorved Kommissionen bemyndiges til i den periode, hvor den midlertidige forhøjelse af lofterne for egne indtægter finder anvendelse, gennem indkaldelser at anmode medlemsstaterne om midlertidigt at stille de relevante likvide midler til rådighed, hvis de godkendte bevillinger, der er opført på Unionens budget, ikke er tilstrækkelige til at opfylde de forpligtelser, der følger af låntagning i forbindelse med den midlertidige forhøjelse. Kommissionen bør som en sidste udvej kun kunne indkalde likvide midler, hvis den ikke rettidigt kan skaffe den nødvendige likviditet ved at aktivere andre foranstaltninger til aktiv likviditetsstyring, herunder om nødvendigt ved hjælp af kortfristet finansiering på kapitalmarkederne, med henblik på at sikre en rettidig overholdelse af Unionens forpligtelser over for långivere. Det bør fastsættes, at sådanne indkaldelser bør bekendtgøres behørigt i forvejen af Kommissionen til medlemsstaterne og nøje bør ske i forhold til hver medlemsstats anslåede budgetindtægter og i alle tilfælde begrænses til deres andel af det midlertidigt forhøjede loft for egne indtægter, dvs. 0,6 % af medlemsstaternes BNI. Hvis en medlemsstat imidlertid helt eller delvis undlader at efterkomme en indkaldelse rettidigt, eller hvis den meddeler Kommissionen, at den ikke vil kunne efterkomme indkaldelsen, bør Kommissionen alligevel bemyndiges til midlertidigt at foretage yderligere indkaldelser fra andre medlemsstater på et forholdsmæssigt grundlag. Der bør fastsættes et maksimumsbeløb, som Kommissionen hvert år kan indkalde fra en medlemsstat. Kommissionen forventes at fremsætte de nødvendige forslag med henblik på at opføre de udgifter, der dækkes af de likvide midler, som medlemsstaterne midlertidigt har stillet til rådighed, i Unionens budget, for at sikre, at disse midler tages i betragtning så tidligt som muligt med henblik på medlemsstaternes indbetaling af egne indtægter, dvs. i overensstemmelse med den gældende retlige ramme og dermed på grundlag af de respektive BNI-nøgler, og uden at det berører andre egne indtægter og indtægter fra anden side.
(2)

Ifølge oplysningerne fra den kompetente myndighed var foranstaltningen nødvendig for at beskytte folkesundheden. Den 11. marts 2020 erklærede WHO coronavirussygdom (covid-19) for en pandemi. Det Forenede Kongeriges regering erklærede risikoen for Det Forenede Kongerige for »høj«, og den 23. marts 2020 trådte restriktioner i kraft. WHO anbefaler anvendelse af alkoholbaserede hånddesinfektionsmidler som en forebyggende foranstaltning mod spredningen af covid-19, som et alternativ til at vaske hænder med vand og sæbe.
(3)

Ved protokollens artikel 12, stk. 2, fastsættes det, at Unionens repræsentanter har ret til at være til stede under alle Det Forenede Kongeriges aktiviteter i forbindelse med gennemførelsen og anvendelsen af de EU-retlige bestemmelser, der finder anvendelse i medfør af protokollen, såvel som aktiviteter vedrørende gennemførelsen og anvendelsen af protokollens artikel 5. Det fastsættes navnlig, at Unionen har ret til at anmode om oplysninger fra Det Forenede Kongeriges myndigheder vedrørende sådanne aktiviteter og til at anmode disse myndigheder om at gennemføre kontrolforanstaltninger.
(2)

Den 5. december 2005 gav Rådet Kommissionen bemyndigelse til at indlede forhandlinger med træproducerende lande om partnerskabsaftaler for at gennemføre FLEGT-handlingsplanen.
C 448/5

Afgørelse

(2020/C 448/03)

EUROPA-PARLAMENTETS GENERALSEKRETÆR HAR

— UNDER HENVISNING TIL Rådets forordning (EØF, Euratom, EKSF) nr. 259/68 (1) som ændret, navnlig ved Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (2), og særlig vedtægtens artikel 30,

— UNDER HENVISNING TIL Europa-Parlamentets Præsidiums afgørelse af 13. januar 2014 om delegering af de beføjelser, der tilkommer ansættelsesmyndigheden og den myndighed, der kan indgå ansættelseskontrakter,

— UNDER HENVISNING TIL, at følgende af Parlamentets reservelister udløber den 31. december 2020:

PE/168/S, PE/171/S, PE/186/S, AD/1/16, AD/2/16 (P), PE/200/S, AST/1/13, AST/1/16, AST/2/16 (P)

— UNDER HENVISNING TIL Det Paritetiske Samarbejdsudvalgs udtalelse på mødet d. 21. oktober 2020,

TRUFFET FØLGENDE AFGØRELSE:

Eneste artikel Varigheden af reservelisterne: PE/168/S, PE/171/S, PE/186/S, AD/1/16, AD/2/16 (P), PE/200/S, AST/1/13, AST/1/16 og AST/2/16 (P) forlænges til den 31. december 2021.

Luxembourg, den 27. november 2020. Klaus WELLE Generalsekretær

(1) EFT L 56 af 4.3.1968, s. 1.

(2) EUT L 287 af 29.10.2013, s. 15.
(5)

Den holdning, der skal indtages på Unionens vegne i Det Regionale Styringsudvalg, bør fastlægges, da en sådan afgørelse er nødvendig for, at transportfællesskabets permanente sekretariat kan fungere, og vil have retsvirkninger for Unionen —
(4)

På grundlag af de foreliggende oplysninger har Kommissionen konkluderet, at betingelserne for en yderligere forlængelse af indsamlingsperioderne var opfyldt den 1. november 2020. På denne dato havde fire medlemsstater meddelt, at de anvendte nationale nedlukningsforanstaltninger, som forbyder borgerne at bevæge sig frit rundt på de pågældende medlemsstaters område eller i væsentlig grad begrænser denne ret. Desuden havde ni medlemsstater meddelt, at de ikke anvendte nationale nedlukningsforanstaltninger, men foranstaltninger med tilsvarende restriktive virkninger for det offentlige liv i deres land eller mindst væsentlige dele heraf. Disse foranstaltninger påvirker også i væsentlig grad initiativtagernes mulighed for at indsamle støttetilkendegivelser på papir og informere offentligheden om deres igangværende initiativer. Disse negative virkninger er resultatet af en kombination af restriktive foranstaltninger, herunder lokale nedlukningsforanstaltninger, restriktioner for adgangen til offentlige steder, lukning af eller begrænsede åbningstider for butikker, restauranter og barer, stærke kapacitetsbegrænsninger for offentlige og private forsamlinger og møder samt indførelse af udgangsforbud. På grundlag af de foreliggende oplysninger forventes disse foranstaltninger eller foranstaltninger med tilsvarende virkning at blive opretholdt i en periode på mindst tre måneder.
(5)

Ifølge de oplysninger, som Nederlandene har indgivet, berettiger de retlige og faktiske forhold anvendelsen af den særlige foranstaltning. Nederlandene bør derfor gives tilladelse til at indføre den særlige foranstaltning, men tidsbegrænset til den 31. december 2023. Tidsbegrænsningen bør være tilstrækkelig til at give mulighed for at vurdere den særlige foranstaltnings nødvendighed og effektivitet og den procentuelle fordeling mellem erhvervsmæssig og ikkeerhvervsmæssig brug, som den er baseret på.
(2)

Efter at et medlem trådte tilbage inden ophøret af sin mandatperiode, udnævnte Rådet ved afgørelse af 19. december 2019 (3) et nyt medlem af organet for en mandatperiode på tre år.
(1)

Ved afgørelse af 18. december 2017 (2) udnævnte Rådet Enrico GIOVANNINI som formand for Det Rådgivende Organ for Statistisk Styring på Europæisk Plan for en periode på tre år fra den 1. februar 2018.
I henhold til forordning (EU) 2019/1021 er markedsføring og anvendelse af handelsvaren pentabromdiphenylether kun tilladt i overensstemmelse med direktiv 2011/65/EU, hvorved følgende bestemmelser finder anvendelse: Import af handelsvaren pentabromdiphenylether er kun tilladt til at bringe kabler til eller reservedele til reparation af udstyr, genbrug, opdatering af funktioner eller opgradering af kapacitet af følgende i omsætning: a) elektrisk og elektronisk udstyr (EEE), der er bragt i omsætning inden den 1. juli 2006 b) medicinsk udstyr bragt i omsætning inden den 22. juli 2014 c) medicinsk udstyr til in vitro-diagnostik bragt i omsætning inden den 22. juli 2016 d) overvågnings- og reguleringsinstrumenter bragt i omsætning inden den 22. juli 2014 e) industrielle overvågnings- og reguleringsinstrumenter bragt i omsætning inden den 22. juli 2017 f) alt andet EEE, der var uden for anvendelsesområdet for direktiv 2002/95/EF og er bragt i omsætning inden den 22. juli 2019 g) EEE, der er omfattet af en fritagelse, og som blev bragt i omsætning, inden fritagelsen udløb, for så vidt angår den relevante fritagelse. Ved reservedel forstås en separat del af EEE, som kan udskifte en del af EEE. EEE kan ikke fungere efter hensigten uden den pågældende del af EEE. EEE's funktionsdygtighed genetableres eller øges, når den pågældende del erstattes af en reservedel.
(3)

Medlemsstaternes andele af almindelige kvoter i henhold til artikel 10, stk. 2, litra a), i direktiv 2003/87/EF fastsættes for perioden 2021-2030 på grundlag af de samme data, der er anvendt for perioden 2013-2020, med undtagelse af de korrektioner, der er foretaget af medlemsstaternes verificerede emissioner for 2005 eller gennemsnittet for perioden 2005-2007, og som er registreret i EU-registret og tilgængelige i EU-transaktionsjournalen (EUTL) pr. 30. juni 2020 (4). I overensstemmelse med Kommissionens gennemførelsesforordning (EU) 2018/2066 (5) er en fuldstændig, ensartet, gennemskuelig og nøjagtig overvågning og rapportering af drivhusgasemissioner afgørende for, at EU ETS kan fungere. Derfor bør de seneste data, der er registreret i EU-registret og tilgængelige i EU-transaktionsjournalen, anvendes til at fastsætte medlemsstaternes auktionsandele af de almindelige kvoter. I henhold til artikel 35, stk. 6, i Kommissionens forordning (EU) nr. 389/2013 (6) kan de årlige verificerede emissioner fra et anlæg eller en luftfartøjsoperatør i EU-registret korrigeres for at sikre overensstemmelse med artikel 14 og 15 i direktiv 2003/87/EF. Der er siden 2012 blevet foretaget sådanne korrektioner af de verificerede emissioner i perioden 2005-2007, da mere nøjagtige data er blevet registreret i EU-registret af EU ETS-operatørerne og nu er tilgængelige i EU-transaktionsjournalen.
(7)

Desuden indebærer den foreslåede udvidelse den fordel, at de tjenester, der leveres af den eksisterende one-stop-shop i godstogskorridoren Nordsøen-Østersøen, jf. artikel 13 i forordning (EU) nr. 913/2010, herunder på forhånd fastlagte kanaler, stilles til rådighed for operatører af godstogskorridorer, der betjener havnene i Zeebrugge og Gent/Terneuzen. Dette vil skabe større gennemsigtighed for ansøgerne, og det kan forenkle kapacitetstildelingsprocessen ved at fjerne behovet for at koordinere visse togkanaler med one-stop-shops for andre godstogskorridorer. Udvidelsen til Zeebrugge vil give direkte adgang til havnen, som er et vigtigt omladningspunkt for bilindustrien i alle medlemsstater langs korridoren, navnlig Tjekkiet, Tyskland og Polen.
(3)

I betragtning af behovet for, at Rådet så hurtigt som muligt vedtager en holdning til det andet forslag til Den Europæiske Unions almindelige budget for regnskabsåret 2021 med henblik på endelig vedtagelse af et budget inden begyndelsen af regnskabsåret 2021, hvorved kontinuiteten i Unionens indsats sikres, er det i overensstemmelse med artikel 3, stk. 3, i Rådets forretningsorden berettiget at forkorte den periode på otte uger for underretning af de nationale parlamenter, der er fastsat i artikel 4 i protokol nr. 1 —
(2)

Ved aftalens artikel 22 nedsættes der et udvalg bestående af repræsentanter for de kontraherende parter (»Det Fælles Udvalg«) for at sikre, at aftalen forvaltes og gennemføres korrekt.
(24)

Ved hver gebyrordnings ikrafttrædelse bør de registrerede indberetningsmekanismer have mulighed for at overveje, om de ønsker at opretholde deres registrering hos agenturet. De bør derfor, selv efter at have modtaget fakturaen på det årlige gebyr, kunne slippe for at betale gebyret ved at meddele agenturet, at de ønsker at ophæve deres registrering som registreret indberetningsmekanisme. I så fald bør de gives tid til at indføre alternative løsninger med henblik på opfyldelse af deres forpligtelser i medfør af forordning (EU) nr. 1227/2011, f.eks. benytte sig af en anden registreret indberetningsmekanismes tjenesteydelser. I de år, der følger efter det første år, bør de registrerede indberetningsmekanismer inden udgangen af året kunne beslutte, om de ønsker at opretholde deres status eller ej, uden dog at være berettiget til godtgørelse af allerede betalte gebyrer eller til at slippe for at betale forfaldne gebyrer.
(5)

Det er derfor nødvendigt at sikre gensidig beskyttelse af socialsikringsrettighederne for statsborgere i Det Forenede Kongerige samt deres familiemedlemmer og efterladte, som ved overgangsperiodens udløb, jf. artikel 126 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (3), er eller har været i en grænseoverskridende situation, der involverer en eller flere af de kontraherende parter i aftalen og Det Forenede Kongerige samtidigt, ved at ændre bilag II til aftalen.
(14)

Under det europæiske år bør Kommissionen overveje at iværksætte en undersøgelse af gennemførligheden af at indføre et europæisk mærke til at fremme varer og produkter, der transporteres med jernbane, for at tilskynde virksomheder til at omstille deres transport til jernbanetransport. Kommissionen bør ligeledes overveje at iværksætte en gennemførlighedsundersøgelse med henblik på at indføre et indeks for jernbanekonnektivitet med det formål at kategorisere den grad af integration, der opnås gennem brug af tjenesterne på jernbanenettet.
(3)

Den 13. maj 2020 indgav Spanien en ansøgning om at mobilisere EGF som følge af afskedigelser i de økonomiske sektorer, som er klassificeret under den statistiske nomenklatur for økonomiske aktiviteter i Det Europæiske Fællesskab (»NACE«) rev. 2 hovedgruppe 24 (Fremstilling af metal), 25 (Jern- og metalvareindustri, undtagen maskiner og udstyr), 30 (Fremstilling af andre transportmidler), 32 (Anden fremstillingsvirksomhed), 33 (Reparation og installation af maskiner og udstyr) og 43 (Bygge- og anlægsvirksomhed, som kræver specialisering) i NUTS 2-regionen Galicien (ES 11) i Spanien. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i forordning (EU) nr. 1309/2013.
(3)

Efter at have undersøgt alle andre finansielle muligheder for at reagere på de uforudsete omstændigheder under loftet for forpligtelser for 2020 inden for udgiftsområde 4 (Et globalt Europa) i den flerårige finansielle ramme (FFR) og i betragtning af, at der i 2020 ikke står andre særlige instrumenter til rådighed, med hvilke der kan reageres på disse omstændigheder, bør margenen til uforudsete udgifter tages i anvendelse for at imødekomme det presserende behov for at yde humanitær bistand til flygtninge i Tyrkiet ved at forhøje forpligtelsesbevillingerne i Unionens almindelige budget for regnskabsåret 2020 ud over loftet for udgiftsområde 4 i FFR.
(4)

Unionens makrofinansielle bistand bør være et ekstraordinært finansielt instrument til ubunden og uspecificeret betalingsbalancestøtte, som sigter mod at dække modtagerens umiddelbare behov for ekstern finansiering sammen med en ikkeforebyggende IMF-låneaftale, som indgår i et aftalt økonomisk reformprogram. I forbindelse med covid-19-pandemien bør Unionens makrofinansielle bistand også stå til rådighed for partnerlande, der tilgodeses af nødfinansiering fra IMF, der kan ydes uden forudgående foranstaltninger og/eller betingelser, såsom gennem instrumentet for hurtig finansiering (Rapid Financing Instrument). Denne bistand bør derfor være af kortere varighed og begrænses til to udbetalinger, og den bør understøtte gennemførelsen af et politisk program indeholdende et begrænset sæt af reformforanstaltninger.
(3)

Efter at have undersøgt alle andre finansielle muligheder for at reagere på de uforudsete omstændigheder under lofterne for forpligtelser for 2020 inden for udgiftsområde 3 (Sikkerhed og medborgerskab) i den flerårige finansielle ramme (FFR) og i betragtning af anvendelsen af det samlede beløb på 2 392 402 163 EUR i den samlede margen for forpligtelser, der er til rådighed i 2020, og af det samlede beløb på 1 094 414 188 EUR i fleksibilitetsinstrumentet, der er til rådighed i 2020, er det nødvendigt at anvende margenen til uforudsete udgifter for at imødekomme de behov, der opstår som følge af covid-19-udbruddet, ved at øge forpligtelsesbevillingerne i Unionens almindelige budget for regnskabsåret 2020 ud over loftet for udgiftsområde 3 i FFR.
(4)

Efter en undersøgelse af alle muligheder for omfordeling af bevillingerne under udgiftsloftet for udgiftsområde 3 (Sikkerhed og medborgerskab) har det vist sig nødvendigt at anvende fleksibilitetsinstrumentet til at supplere finansieringen i Unionens almindelige budget for regnskabsåret 2020 ud over loftet for udgiftsområde 3 med et beløb på 73 300 000 EUR til finansiering af øjeblikkelige foranstaltninger i forbindelse med covid-19-udbruddet og til styrkelse af Den Europæiske Anklagemyndighed.
(4)

Efter en undersøgelse af alle muligheder for omfordeling af bevillingerne under udgiftsloftet for udgiftsområde 3 (Sikkerhed og medborgerskab) har det vist sig nødvendigt at anvende fleksibilitetsinstrumentet til at supplere finansieringen i Unionens almindelige budget for regnskabsåret 2020 ud over loftet for udgiftsområde 3 med et beløb på 243 039 699 EUR til finansiering af øjeblikkelige foranstaltninger i forbindelse med covid-19-udbruddet. Dette beløb supplerer den finansiering fra fleksibilitetsinstrumentet, der er anvendt i forbindelse med ændringsbudget nr. 1 til Unionens almindelige budget for 2020.